text: [{"text_idx": "#000003", "text": "Weerarri Vaayirasii koroonaa biyyoota Afrikaa heddu keessatti hir\u2019ataa jiraatuu ibsame"}, {"text_idx": "#000004", "text": "Dhaabbanni Ittisa dhibee Afrikaa (Africa-CDC) jedhamu akka gabaasetti, torbee dabre keessa Afrikaa keessatti lakkoofsi namoota haarayatti vaayirasichaan qabamanii 20% hir\u2019ate. Akka gabaasa dhaabbatichaatti biyyoota Afrikaa 54 jidduu 23 keessatti tamsa\u2019ini vaayirasichaa torbaaan lamaa oliif hirdhataa dhufee jira."}, {"text_idx": "#000005", "text": "Itti gaafatamaan Africa CDC John Nkegasong ibsa miidiyaaleef kenneen, \u201cbiyyoonni Afrikaa to\u2019annoo vaayirasichaa irratti bu\u2019aa amma argatan kana tiksuudhaaf ammas, tarkaanfiilee barbaachisan cimsanii itti fufuu qaban\u201djedhe. Gama biraatiin ammoo achuma Ardii Afrikaa keessatti biyyoota muraasa keessatti ammas weerarri vaayirasichaa haala yaaddeessaa keessa akka jiru ibsame."}, {"text_idx": "#000006", "text": "Ardii Afrikaa keessatti hanga ammaatti namoota miiliyoona 1.2 ol vaayirasichaan qabamuu gabaafame jidduu 28,676 du\u2019anii jiru. Namoonni 945,805 ammoo dhibee kana irraa fayyaniijiru."}, {"text_idx": "#000007", "text": "Guutuu Addunyaa keessatti ammoo lakkoofsi namoota vaayirasichaan qabamanii miliyoona 24 fi kuma 400 tti kan dhiyaate yoo tahu, hanga ammaatti namoonni 830,460 sababa dhibee kanaatiin du\u2019uu gabaafame."}, {"text_idx": "#000015", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]